text: সামারস্ল্যাম একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০২০ সালের ২৩শে আগস্ট তারিখে মার্কিন যুক্তরাষ্ট্রের ফ্লোরিডার অরল্যান্ডো, ফ্লোরিডার অ্যামওয়ে সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি সামারস্ল্যাম কালানুক্রমিকের অধীনে প্রচারিত তেত্রিশতম এবং অ্যামওয়ে সেন্টারে আয়োজিত প্রথম সামারস্ল্যাম অনুষ্ঠান ছিল। ২০১১ সালের পর এটি প্রথম সামারস্ল্যামও ছিল, যেখানে ব্রক লেজনার অংশগ্রহণ করেননি, যিনি ২০১২ সালের অনুষ্ঠানে এবং গত ছয় বছর টানা সর্বশেষ ম্যাচে অংশ নিয়েছিলেন। অন্যদিকে, ২০০৯ সালের পর প্রথমবারের মতো সামারস্ল্যাম ম্যাচে এমভিপি অংশগ্রহণ করেছেন।
  
  এই অনুষ্ঠানটি মূলত মার্কিন যুক্তরাষ্ট্রের ম্যাসাচুসেটসের বস্টনের টিডি গার্ডেনে অনুষ্ঠিত হওয়ার কথা ছিল, তবে বস্টনের মেয়র মার্টি ওয়ালশ বস্টনের বড় পরিসরে আয়োজিত সকল ধরনের সমাবেশ স্থগিত করার ঘোষণা দেওয়ার পাশাপাশি জানান যে সেপ্টেম্বর মাসের পূর্বে বিশাল জনসমাগম বিশিষ্ট কোন ধরনের অনুষ্ঠানের জন্য অনুমতি দেওয়া হবে না। পরবর্তীতে, ডাব্লিউডাব্লিউই জানায় যে এই অনুষ্ঠানটি এনএক্সটি-এর সাপ্তাহিক পর্ব ধারণের স্থান ফুল সেল বিশ্ববিদ্যালয়ে আয়োজন করা হবে। মার্চ মাসের মাঝামাঝি সময় থেকে, করোনা ভাইরাসের বৈশ্বিক মহামারীর কারণে ডাব্লিউডাব্লিউই ফ্লোরিডার অরল্যান্ডোয় অবস্থিত ডাব্লিউডাব্লিউই পারফরম্যান্স সেন্টার হতে তাদের বেশিরভাগ অনুষ্ঠান আয়োজন করছিল। অ্যামওয়ে সেন্টারে স্থানান্তরিত হওয়ার পরে, সামারস্ল্যাম ছিল মার্চ মাসের পর থেকে পারফরম্যান্স সেন্টারের বাইরে অনুষ্ঠিত ডাব্লিউডাব্লিউই প্রথম কোন বড় অনুষ্ঠান, যদিও এই অনুষ্ঠানে ভক্তরা সশরীরে উপস্থিত থাকতে পারেনি; তবে এর পরিবর্তে ভক্তরা থান্ডারডোম নামে একটি নতুন অভিজ্ঞতার মাধ্যমে এই অনুষ্ঠানে এলইডি বোর্ডের মাধ্যমে উপস্থিত থেকে কার্যত অনুষ্ঠানে অংশগ্রহণ করতে পেরেছিল।
  
  প্রাক-প্রদর্শনে একটি সহ মূল অনুষ্ঠান মিলিয়ে মোট ৮টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ ম্যাচে "দ্য ফিন্ড" ব্রেই ওয়্যাট ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত ফলস কাউন্ট এনিওয়্যার ম্যাচে ব্রোন স্ট্রোম্যানকে হারিয়ে দ্বিতীয়বারের মতো চ্যাম্পিয়নশিপটি জয়লাভ করে। এই ম্যাচের শেষে রোমান রেইন্স ডাব্লিউডাব্লিউইর অনুষ্ঠানে ফিরে আসেন, যিনি এর পূর্বে প্রায় পাঁচ মাস যাবত ডাব্লিউডাব্লিউইর অনুষ্ঠানে অনুপস্থিত ছিলেন। অন্যান্য শীর্ষস্থানীয় ম্যাচে, ড্রু ম্যাকইন্টায়ার ডাব্লিউডাব্লিউই চ্যাম্পিয়নশিপ ম্যাচে র‌্যান্ডি অরটনকে, আসকা ডাব্লিউডাব্লিউই র নারী চ্যাম্পিয়নশিপ ম্যাচে সাশা ব্যাংকসকে, বেইলি ডাব্লিউডাব্লিউই স্ম্যাকডাউন নারী চ্যাম্পিয়নশিপ ম্যাচে আসকাকে এবং ম্যান্ডি রোজ সোনিয়া ডেভিলকে হারিয়েছে।
  
  ফলাফল
  
  তথ্যসূত্র
  
  বহিঃসংযোগ
    
    
  
  বিষয়শ্রেণী:সামারস্ল্যাম
  বিষয়শ্রেণী:২০২০-এ ডাব্লিউডাব্লিউই নেটওয়ার্কের অনুষ্ঠান
  বিষয়শ্রেণী:২০২০-এ ডাব্লিউডাব্লিউই প্রতি-দর্শনে-পরিশোধ অনুষ্ঠান
  বিষয়শ্রেণী:অরল্যান্ডো-এ (ফ্লোরিডা) পেশাদার কুস্তি
  বিষয়শ্রেণী:অরল্যান্ডো-এ (ফ্লোরিডা) ঘটনা
  বিষয়শ্রেণী:২০২০-এ ফ্লোরিডা
  বিষয়শ্রেণী:আগস্ট ২০২০-এ মার্কিন যুক্তরাষ্ট্রে ঘটনা
  বিষয়শ্রেণী:টেলিভিশনে ২০১৯–২০ করোনাভাইরাসের বৈশ্বিক মহামারীর প্রভাব
title: সামারস্ল্যাম (২০২০)